
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1972 

8 Οκτωβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του Οργανισμού Εσωτερικής Υπηρε¬ 
σίας Κοινότητας Αφιδνών. 1 

Έγκριση συμβάσεων μίσθωσης έργου στο Κ.Α.Π.Η. 

Δήμου Ευκαρπίας. 2 

Έγκριση συμβάσεων μίσθωσης έργου στον Δήμο 
Ωραιοκάστρου. 3 


Τροποποίηση συστατικής πράξης του Νομικού Προσώ¬ 
που με την επωνυμία «Παιδικός Σταθμός Αρναίας» 4 
Σύσταση Νομικού Προσώπου Δημοσίου Δικαίου με 
την επωνυμία «Σχολική Επιτροπή Γενικού Λυκεί¬ 
ου Νεμέας» του Δήμου Νεμέας. 5 

Συμπλήρωση της υπ’ αριθμ. 3841/31.5.2007 απόφασης 
(ΦΕΚ 956/Β/14.6.2007), σχετικά με παροχή εξουσι¬ 
οδότησης του δικαιώματος υπογραφής «Με εντο¬ 
λή Γενικού Γραμματέα Περιφέρειας Στερεός Ελ¬ 
λάδας» στον Προϊστάμενο της Δ/νσης Διοίκησης 

της Περιφέρειας Στερεός Ελλάδας. 6 

Καθιέρωση υπερωριακής εργασίας, εργασίας κατά 
τις Κυριακές και εξαιρέσιμες ημέρες, εργασίας 
κατά τις νυχτερινές ώρες των εργασίμων ημερών, 
Κυριακών και εξαιρέσιμων, κατά το έτος 2007, για 
υπαλλήλους του Γραφείου Πολιτικής Προστασί¬ 
ας της Νομαρχιακής Αυτοδιοίκησης Ανατολικής 


Αττικής. 7 

ΑΠΟΦΑΣΕΙ Σ 

Αριθμ. 08/ΔΤΑ/16343 (1) 


Τροποποίηση του Οργανισμού Εσωτερικής Υπηρεσίας 
Κοινότητας Αφιδνών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 10 του ν. 3584/2007. 

2. Τις διατάξεις του άρθρου 8 παρ. 5 του ν. 2307/1995 
που τροποποιεί το άρθρο 12 του ν. 1188/1981. 

3. Τις διατάξεις του άρθρου 8 του ν. 2503/1997. 

4. Τις διατάξεις του ν. 2190/1994 καθώς και των π.δ. 
37α/1987, 22/1990 και 50/2001. 

5. Τις διατάξεις των άρθρων 8 και 12 του ν. 2307/1995 
καθώς και του ν. 2683/1999. 


6. Τις διατάξεις του ν. 2503/1997 άρθρο 9 παρ. 1 και 
άρθρο 18 παρ. 12. 

7. Τις διατάξεις του άρθρου 27 του ν. 3013/2002. 

8. Την υπ’ αριθμ. 45/2007 απόφαση του Κοινοτικού 
Συμβουλίου Αφιδνών. 

9. Τη σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων Ο.Τ.Α. Ανατολικής Αττικής που δι¬ 
ατυπώθηκε στο υπ’ αριθμ. 15ο/5.7.2007 πρακτικό του. 

10. Τα στοιχεία του οικείου φακέλου. 

11. Τ ις ρυθμίσεις του άρθρου 90 του «Κώδικα νομοθεσίας 
για την Κυβέρνηση και τα κυβερνητικά όργανα», που κυρώ¬ 
θηκε με το άρθρο πρώτο του π.δ/τος 63/2005 (ΦΕΚ 98 Α'). 

12. Την υπ’ αριθ. οικ. 16976/12.11.2003 (ΦΕΚ 1693/Β/2003) 
απόφαση του Γ ενικού Γ ραμματέα Περιφέρειας Αττικής 
για μεταβίβαση εξουσίας υπογραφής «Με εντολή Γ ενι¬ 
κού Γ ραμματέα Περιφέρειας» στο Γ ενικό Διευθυντή της 
Περιφέρειας Αττικής, αποφασίζουμε: 

Εγκρίνουμε την υπ’ αριθ. 45/2007 απόφαση του Κοινο¬ 
τικού Συμβουλίου Αφιδνών που αφορά την τροποποίη¬ 
ση του Ο.Ε.Υ. της Κοινότητας που μέχρι σήμερα ισχύει 
και είχε ψηφισθεί με την υπ’ αριθμ. 22/1997 απόφαση 
Κ.Σ. που δημοσιεύθηκε στα ΦΕΚ 122Ο/Β/31.12.1997 και 
167/Β/25.2.1998 και είχε τροποποιηθεί με την υπ’ αριθμ. 
22/2003 απόφαση του Κοινοτικού Συμβουλίου η οποία 
δημοσιεύθηκε στο ΦΕΚ 701/Β/12.5.2004, ως ακολούθως: 

Αρθρο Ιο 

(ΟΡΓΑΝΩΣΗ ΥΠΗΡΕΣΙΩΝ). 

Η υπηρεσία της Κοινότητάς μας συγκροτείται από: 

1. Το Τμήμα Διοικητικών, Οικονομικών και Τεχνικών 
Υπηρεσιών και 

2. Το Αυτοτελές Γραφείο ΚΕΠ. 

Αρθρο 2ο 

(ΘΕΣΕΙΣ ΠΡΟΣΩΠΙΚΟΥ) 

Α. ΘΕΣΕΙΣ ΜΟΝΙΜΩΝ ΥΠΑΛΛΗΛΩΝ: 

1. Μία (1) θέση κλάδου ΠΕ 1 Διοικητικού. 

2. Μία (1) θέση ΠΕ Οικονομικού. 

3. Μία (1) θέση ΠΕ 3 Πολιτικών Μηχανικών. 

4. Δύο (2) θέσεις ΠΕ ΔΥΠ (Διεκπεραίωσης Υποθέσεων 
Πολιτών). 

5. Τέσσερις (4) θέσεις ΔΕ 1 Διοικητικού. 

6. Μία (1) θέση ΔΕ 15 Εισπρακτόρων. 

7. Μία (1) θέση ΔΕ 24 Ηλεκτρολόγων. 

8. Δύο (2) θέσεις ΔΕ 29 Οδηγών Αυτοκινήτων. 

9. Δύο (2) θέσεις ΔΕ 30 Υδραυλικών. 

10. Τρεις (3) θέσεις ΔΕ 38 προσωπικού Η/Υ ειδικότητας 
χειριστών. 

11. Επτά (7) θέσεις κλάδου ΥΕ 16 εργατών, εκ των 
οποίων 2 εργάτες καθαριότητας, 2 εργάτες ύδρευσης, 
1 καθαρίστρια, 1 εργάτης γενικών καθηκόντων και 1 ερ¬ 
γάτη πρασίνου. 

Β. ΠΡΟΣΩΡΙΝΕΣ ΘΕΣΕΙΣ ΥΠΑΛΛΗΛΩΝ ΜΕ ΣΥΜΒΑΣΗ 
ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ. 

Μία (1) θέση ΔΕ 1 Διοικητικού. 

Η παραπάνω θέση σήμερα καλύπτεται από την υπάλ¬ 
ληλο Αναστασία Πόντου και καταργείται με τον οποι¬ 
αδήποτε τρόπο αποχώρηση αυτής, από την υπηρεσία, 
σύμφωνα με την υπ’ αριθμ. 1566/20.7.2005 απόφαση Προ¬ 
έδρου Κοινότητας και το με υπ’ αριθμ. 197/10.8.2005 
ΦΕΚ Τεύχος Νομικών Προσώπων Δημοσίου Δικαίου, στο 
οποίο δημοσιεύτηκε η κατάταξη της. 

Γ. ©ΕΣΕΙΣ ΕΚΤΑΚΤΟΥ ΠΡΟΣΩΠΙΚΟΥ ΜΕ ΣΥΜΒΑΣΗ 
ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ. 

Έντεκα (11) θέσεις διαφόρων ειδικοτήτων ανάλογα με 
τις εκάστοτε υπηρεσιακές ανάγκες, που οι πρόσληψή 
τους θα γίνεται σύμφωνα με τις διαδικασίες του άρθρου 
21 του ν. 2190/1994 και τον ν. 3051/2002. 

Αρθρο 3ο 

(ΠΡΟΣΟΝΤΑ ΔΙΟΡΙΣΜΟΥ). 

Προσόντα διορισμού σε όλους τους κλάδους που ανα- 
φέρονται πιο πάνω, ορίζονται τα προβλεπόμενα στα 
π.δ. 37α/1987 και 22/1990 και 50/2001, επίσης στο άρθρο 
83 του ν. 1943/1991 για τους κλάδους ΔΕ 24, ΔΕ 29, ΔΕ 
30, ΔΕ 38 που αφορούν τον καθορισμό των προσόντων 
σε θέσεις του Δημοσίου των ΟΤΑ, για κάθε κλάδο καθώς 
και τις εκάστοτε ισχύουσες διατάξεις. Για το προσω¬ 
πικό Ιδιωτικού Δικαίου Ορισμένου Χρόνου, για κάλυψη 
παροδικών ή απρόβλεπτων ή επειγουσών αναγκών, τα 
προβλεπόμενα από την υπ’ αριθμ. 5089/1997 απόφαση 
Υπουργού Εσωτερικών (ΦΕΚ 117/262/1997), καθώς και του 
άρθρου 18 του ν. 2503/1997 και του ν. 3051/2002. 

Αρθρο 4ο. 

Ο Πρόεδρος της Κοινότητας πρόΐσταται όλων των υπη¬ 
ρεσιών και όλου του προσωπικού, μόνιμου και έκτακτου. 

Αρθρο 5ο 

(ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ & ΚΕΠ). 

Οι προϊστάμενοι των οργανικών μονάδων της Κοινό¬ 
τητας ορίζονται σύμφωνα με τις διατάξεις του άρθρου 
36 του ν. 2190/1994 καθώς και του άρθρου 31 παρ. 13α 
του ν. 3013/2002 και θα επιλέγονται ως εξής: 

Για το Τμήμα Διοικητικών, Οικονομικών και Τεχνικών 
Υπηρεσιών, από τον κλάδο ΠΕ 1/Α Διοικητικού και εν 
ελλείψει αυτών από ΠΕ Οικονομικού/Α ή ΠΕ 3/Α Πολιτι¬ 
κών Μηχανικών και εν ελλείψει αυτών από ΔΕ 1/Α Διοι¬ 
κητικού. Εν ελλείψει αυτών από ΠΕ 1/Β και εν ελλείψει 
αυτών από ΠΕ Οικονομικού/Β ή ΠΕ 3/Β και εν ελλείψει 
αυτών από ΔΕ 1/Β κ.λ.π. 

Γ ια το αυτοτελές Γ ραφείο ΚΕΠ, μόνιμοι υπάλληλοι των 
κλάδων ΠΕ/ΔΥΠ ή ΠΕ /I Διοικητικού - Οικονομικού και εν 
ελλείψει αυτών ΔΕ /I Διοικητικού ή ΔΕ /38 Χειριστών Η/Υ. 

Αρθρο 6ο 

(ΑΝΤΙΚΕΙΜΕΝΑ ΚΑΙ ΑΡΜΟΔΙΟΤΗΤΕΣ). 

Α. Προϊστάμενος Τμήματος. 

Πρόΐσταται του προσωπικού της Κοινότητας, τηρεί 
τους ατομικούς φακέλους του προσωπικού, συντάσσει 


τις ετήσιες εκθέσεις των ουσιαστικών προσόντων τους 
όπως ορίζει ο νόμος. 

Παρακολουθεί την ισχύουσα Νομοθεσία και επιβλέπει 
την εφαρμογή της, από τις Υπηρεσίες της Κοινότητας. 

Παραλαμβάνει την αλληλογραφία, την οποία απο¬ 
σφραγίζει, την μελετάει και την θέτει υπόψη του Προέ¬ 
δρου. Χαρακτηρίζει και παραδίδει στο τμήμα για πρωτο¬ 
κόλληση και χρέωση στον αρμόδιο υπάλληλο, δίνοντας 
του τις σχετικές οδηγίες και ενέργειες που πρόκειται 
να κάνει. 

Επιβλέπει, συντονίζει και ελέγχει τις υπηρεσίες της 
Κοινότητας και το προσωπικό, στην εκτέλεση των κα¬ 
θηκόντων του και είναι αρμόδιος για κάθε θέμα που 
συσχετίζεται με την εύρυθμη λειτουργία των υπηρε¬ 
σιών, τηρεί το εμπιστευτικό πρωτόκολλο της Κοινότη¬ 
τας, ελέγχει όλα τα ενεργούμενα από τους αρμόδιους 
υπαλλήλους έγγραφα, μονογράφει τα σχέδια αυτών και 
υπογράφει όλα τα πιστοποιητικά που εκδίδονται. 

Παρακολουθεί την πορεία των δικαστικών υποθέσεων 
της Κοινότητας σε συνεργασία με τους πληρεξούσιους 
δικηγόρους. 

Προσυπογράφει όλα τα έγγραφα, πιστοποιητικά και 
πίνακες που προβλέπουν οι ισχύουσες διατάξεις καθώς 
και τα χρηματικά εντάλματα. 

Αρθρο 7ο 

ΤΜΗΜΑ ΔΙΟΙΚΗΤΙΚΩΝ, ΟΙΚΟΝΟΜΙΚΩΝ 
ΚΑΙ ΤΕΧΝΙΚΩΝ ΥΠΗΡΕΣΙΩΝ. 

Στις αρμοδιότητες του τμήματος αυτού ανήκουν: 

1. Το ιδιαίτερο Γραφείο του Προέδρου. 

Αυτό εκτελεί τις εργασίες που αναθέτει ο Πρόεδρος 
και δεν ανήκουν στις αρμοδιότητες των άλλων υπη¬ 
ρεσιών. 

Κρατά βιβλίο συνεντεύξεων και συνεδριάσεων του 
Προέδρου και το ενημερώνει με τα θέματα που συζη¬ 
τήθηκαν. 

Κρατά βιβλία Επιτροπών και Συμβουλίων που μετέχει 
ο Πρόεδρος. 

Προγραμματίζει και οργανώνει τις γιορτές, τελετές, 
δεξιώσεις, γεύματα κ,λ.π. 

Προβάλλει τις δραστηριότητες της Κοινότητας. 

2. α) Γ ραφείο Προσωπικού: Διοικητικού - Καθαριότη¬ 
τας - Ηλεκτροφωτισμού Ύδρευσης - Νεκροταφείου. 

Κάνει κάθε εργασία που έχει σχέση με θέματα του 
Κοινοτικού Συμβουλίου. 

Μετέχει στις συνεδριάσεις του. Ασχολείται με γενικά 
Διοικητικά θέματα, όπως απογραφές, Διοικητικά όρια 
της Κοινότητας. 

Κρατά το Μητρώο και φακέλους των υπαλλήλων και 
φροντίζει για την καταχώρηση των υπηρεσιακών μετα¬ 
βολών του προσωπικού. 

Τηρεί το γενικό πρωτόκολλο της Κοινότητας και διεκ- 
περαιώνει τα έγγραφα που προσάγονται σε αυτό. 

Κρατά το αρχείο όλων των υπηρεσιών, καθώς και 
το αρχείο με τις εφημερίδες της Κυβέρνησης και των 
εντύπων με ενδιαφέρον για την Κοινότητα και μεριμνά 
για την τοιχοκόλληση και επίδοση των προσκλήσεων 
και λοιπών εγγράφων. 

Πραγματοποιεί την δακτυλογράφηση σε Η/Υ των κάθε 
είδους αποφάσεων και εγγράφων της Κοινότητας. 

Ενημερώνει την Κοινοτική αρχή για την λήξη και ανα¬ 
νέωση της θητείας των μελών σε διάφορες επιτροπές 

κ.λ.π. 

Ασχολείται με την τήρηση των δημοτολογίων, εφαρ¬ 
μόζοντας ότι προβλέπει η αντίστοιχη νομοθεσία. 

Ενημερώνει τα Μητρώα Αρρένων και τους Στρατο¬ 
λογικούς Πίνακες και διεκπεραιώνει κάθε είδους εργα¬ 
σία που αφορά στρατολογικά θέματα και ανήκει στην 
Κοινότητα. 

Εκδίδει τα πιστοποιητικά αντίστοιχα ή αποσπάσματα, 
βεβαιώσεις που σχετίζονται με τα παραπάνω καθήκο¬ 
ντα του. 

Ασχολείται με την κατάρτιση και αναθεώρηση των 
εκλογικών καταλόγων. 

Ασχολείται με στατιστικά θέματα καλλιεργειών και 
επιδοτήσεων. 

Ασχολείται με την κατάρτιση και τήρηση των ληξιαρ¬ 
χικών βιβλίων και φακέλων, με την σύνταξη ληξιαρχικών 
πράξεων, αποσπασμάτων και αντιγράφων με βάση την 
νομοθεσία ως και με κάθε υπόθεση ληξιαρχικής φύσης. 

Ασχολείται με την έκδοση αδειών πολιτικών γάμων. 

Ασχολείται με την χορήγηση - ανανέωση αδειών αλ¬ 
λοδαπών. 

Ασχολείται με την λειτουργία διαχείρισης θεμάτων 
παιδείας. 

Μεριμνά για την συγκρότηση και λειτουργία σχολικών 
επιτροπών. 

Χορηγεί άδειες ίδρυσης και λειτουργίας όλων των 
καταστημάτων και επιχειρήσεων, οι όροι των οποίων 
καθορίζονται από υγειονομικές διατάξεις. 

Χορηγεί άδειες λειτουργίας μουσικών οργάνων σε 
δημόσια κέντρα κ.λ.π. που προβλέπονται από υγειονο¬ 
μικές διατάξεις. 

Επιμελείται για την τήρηση και εφαρμογή του κανο¬ 
νισμού λειτουργίας του Κοινοτικού Νεκροταφείου, των 
βιβλίων κίνησης και διάθεσης των τάφων, σύμφωνα με 
τις αποφάσεις του Κοινοτικού Συμβουλίου, τηρώντας 
τοπογραφικό διάγραμμα και βιβλίο. 

Μεριμνά και επιμελείται την τήρηση και εφαρμογή 
του κανονισμού λειτουργίας ύδρευσης, καθαριότητας, 
ηλεκτροφωτισμού, σύμφωνα με τις εκάστοτε αποφάσεις 
του Κοινοτικού Συμβουλίου. 

Επιβλέπει την ομαλή λειτουργία των υπηρεσιών αυ¬ 
τών. 

β) Περιουσία Κοινότητας. 

Ασχολείται με την συγκέντρωση των κάθε είδους 
στοιχείων για την κυριότητα της ακίνητης περιουσίας 
της κοινότητας, όπως επίσης και της κοινόχρηστης. 

Καταρτίζει για κάθε ένα ακίνητο της Κοινότητας, φά¬ 
κελο, που περιέχει όλα τα στοιχεία, που αποδεικνύουν 
τα δικαιώματα ιδιοκτησίας της Κοινότητας, τηρώντας 
ενημερωμένο βιβλίο. 

Καταρτίζει φάκελο για κάθε ένα από τους κοινόχρη¬ 
στους χώρους της Κοινότητας που έχουν στοιχεία, που 
αποδεικνύουν τα δικαιώματα της Κοινότητας στους χώ¬ 
ρους αυτούς. 

3. Γραφείο Οικονομικών Υπηρεσιών (έσοδα - έξοδα 
κ.λ.π.). 

Καταρτίζει σε συνεργασία με τις άλλες υπηρεσίες 
της Κοινότητας και υποβάλλει έγκαιρα στο Κοινοτικό 
Συμβούλιο, εισήγηση σχετικά με τον προϋπολογισμό 
εσόδων και εξόδων και τον απολογισμό των οικονο¬ 
μικών ετών. 

Παρακολουθεί, συγκεντρώνει και ελέγχει τα απο¬ 
τελέσματα του προϋπολογισμού, ενημερώνοντας τα 
σχετικά βιβλία. Εισηγείται την αναμόρφωση του προϋ¬ 


πολογισμού με την εγγραφή νέων εσόδων και χορήγηση 
εκτάκτων ή συμπληρωματικών πιστώσεων. 

Ασχολείται με τις εργασίες που ορίζει ο νόμος για 
την βεβαίωση των φόρων, εισφορών τελών και δικαι¬ 
ωμάτων. 

Ασχολείται με την εκκαθάριση και εντολή πληρωμής 
κάθε δαπάνης της Κοινότητας, σύμφωνα πάντα με τον 
νόμο. 

Ελέγχει την νομιμότητα των δικαιολογητικών και των 
παραστατικών στοιχείων κάθε δαπάνης, καθώς και το 
αν υπάρχει ανάλογη πίστωση στον προϋπολογισμό και 
εκδίδει τα χρηματικά εντάλματα πληρωμών. 

Ασχολείται με την συγκέντρωση των ασκουμένων 
προσφυγών και διαφόρων φορολογικών εγγράφων και 
την λειτουργία της συμβιβαστικής επιτροπής. 

4. Γ ραφείο έργων και μελετών. 

Επιμελείται για την σύνταξη των μελετών που αφο¬ 
ρούν έργα, διαμορφώσεις χώρων, κατασκευές και πο¬ 
λεοδομία. 

Επιμελείται για τις διακηρύξεις των δημοπρατήσεων 
των έργων και τηρεί το αρχείο όλων των δημοπρατή¬ 
σεων και έργων. 

Ασχολείται με την εκτέλεση των έργων που γίνονται 
από την Κοινότητα και με την επίβλεψη των λοιπών 
έργων, καθώς επίσης και με την διαδικασία παραλαβής 
αυτών. 

Επιμελείται για την σύνταξη τοπογραφικών μελετών, 
σχέδια τροποποιήσεων, εφαρμογής σχεδίου πόλης και 
πράξεις αναλογισμού. 

Μεριμνά για την ονομασία των οδών και πλατειών της 
Κοινότητας, την αρίθμηση των ακινήτων και τηρεί τα 
σχετικά διαγράμματα. 

Ασχολείται και επιμελείται για την κάλυψη των τεχνι¬ 
κών αναγκών της υπηρεσίας της Κοινότητας, σύμφωνα 
με την ισχύουσα νομοθεσία. 

5. Γ ραφείο συντήρησης - εγκατάστασης υπηρεσιών 
καθαριότητας, ηλεκτροφωτισμού, ύδρευσης, νεκροτα¬ 
φείου και άλλων τεχνικών υπηρεσιών. 

Μεριμνά για την συντήρηση των αυτοκινήτων και 
λοιπών μηχανημάτων των υπηρεσιών της Κοινότη¬ 
τας. 

Επιμελείται και μεριμνά την τήρηση και εφαρμογή των 
κανονισμών λειτουργίας των υπηρεσιών καθαριότητας, 
ηλεκτροφωτισμού, ύδρευσης και νεκροταφείου, σύμφω¬ 
να πάντα με τις εκάστοτε αποφάσεις της Κοινοτικής 
Αρχής. 

Ενημερώνει για τις προμήθειες των απαραιτήτων υλι¬ 
κών και λοιπού εξοπλισμού, για την εύρυθμη λειτουργία 
των υπηρεσιών. 

Επιμελείται την συντήρηση των δικτύων και την επέ¬ 
κταση αυτών, καθώς και την επισκευή τους, όταν αυτή 
είναι απαραίτητη. 

Επιμελείται την τήρηση και εφαρμογή του κανονισμού 
λειτουργίας του Νεκροταφείου της Κοινότητας, των 
σχετικών βιβλίων κίνησης και διάθεσης τάφων, σύμφωνα 
με αποφάσεις της Κοινοτικής Αρχής. 

6. Αυτοτελές Γ ραφείο Κ.Ε.Π. 

Αποστολή του Κέντρου αυτού είναι η παροχή διοικη¬ 
τικών πληροφοριών και η διεκπεραίωση των υποθέσεων 
των πολιτών από την υποβολή της αίτησης μέχρι την 
έκδοση της τελικής πράξης σε συνεργασία με τις καθ’ 
ύλης αρμόδιες υπηρεσίες. 

Ειδικότερα το Κ.Ε.Π.: 

α. Ενημερώνει και πληροφορεί τους πολίτες για τις 
ενέργειες που απαιτούνται για την διεκπεραίωση διοι¬ 
κητικών υποθέσεων. 

β. Παραλαμβάνει αιτήσεις πολιτών, για την διεκπε¬ 
ραίωση υποθέσεών τους από τις υπηρεσίες του Δη¬ 
μοσίου, τα στοιχεία των οποίων καταχωρεί σε ειδικό 
πρωτόκολλο. 

Διαθέτει για διευκόλυνσή τους έντυπα αιτήσεων κατά 
το άρθρο 3 παράγραφος 3 του Κώδικα Διοικητικής Δι¬ 
αδικασίας (ν. 2690/1999). 

γ. Ελέγχει την πληρότητα των αιτήσεων των πολιτών 
και σε περίπτωση που για την διεκπεραίωση της υπόθε¬ 
σης απαιτούνται δικαιολογητικά, που δεν υποβάλλονται 
μαζί με την αίτηση, το Κ.Ε.Π. τα αναζητά και τα παρα- 
λαμβάνει με οποιονδήποτε πρόσφορο τρόπο από τις 
αρμόδιες υπηρεσίες, μετά από σχετική εξουσιοδότηση 
των πολιτών. 

δ. Διαβιβάζει πλήρεις τους φακέλους των υποθέσεων 
των πολιτών, στην αρμόδια για την διεκπεραίωσή τους 
υπηρεσία, με οποιονδήποτε πρόσφορο τρόπο. Το τελικό 
έγγραφο αποστέλλεται από την αρμόδια υπηρεσία και 
πάλι στο Κ.Ε.Π. υποβολής της αρχικής αίτησης, από το 
οποίο το παραλαμβάνει ο πολίτης ή του αποστέλλεται 
από το Κ.Ε.Π. στη διεύθυνση που έχει δηλωθεί με συ¬ 
στημένη επιστολή και με αντικαταβολή. 

Επιπλέον το Κ.Ε.Π. παρέχει και τις εξής υπηρεσίες: 

Επικύρωση διοικητικών εγγράφων. 

Θεώρηση γνησίου υπογραφής. 

Χορήγηση παραβολών, κινητών επισήμων και υπεύ¬ 
θυνων δηλώσεων. 

Χορήγηση του αποδεικτικού φορολογικής ενημερό¬ 
τητας, μέσω ηλεκτρονικής διασύνδεσης με το σύστημα 
ΤΑΧΙ3. 


Άρθρο 8ο. 

Το προσωπικό της Κοινότητας κατανέμεται κατά υπη¬ 
ρεσία, με απόφαση του Προέδρου της Κοινότητας και 
ανάλογα με τις υπηρεσιακές ανάγκες. 

Με απόφαση του Προέδρου επίσης, θα καθορίζονται 
τα καθήκοντα και οι αρμοδιότητες του κάθε υπαλλή¬ 
λου. 

Τέλος, όλο το προσωπικό της Κοινότητας, εκτελεί τα 
καθήκοντά του, σύμφωνα με τις κείμενες διατάξεις και 
τις νόμιμες εντολές των προϊσταμένων. 

Άρθρο 9ο. 

Οι κατά την έναρξη ισχύος του παρόντα Οργανισμό 
Εσωτερικής Υπηρεσίας υπηρετούντες υπάλληλοι, κατα¬ 
τάσσονται στις προβλεπόμενες θέσεις κατά κατηγορία 
και κλάδο. 

Υπηρεσιακά θέματα που δεν προβλέπονται στον πα¬ 
ρόντα Ο.Ε.Υ., θα ρυθμίζονται σύμφωνα με την εκάστοτε 
ισχύουσα νομοθεσία και σε περίπτωση που δεν μπορούν 
με τον τρόπο αυτό, θα ρυθμίζονται με αποφάσεις του 
Κοινοτικού Συμβουλίου. 

Άρθρο 10ο 

(ακροτελεύτια διάταξη). 

Από την απόφαση αυτή προκαλείται επί πλέον δαπάνη 
ύψους 66.360,00 ευρώ περίπου σε βάρος του προϋπο¬ 
λογισμού του οικονομικού έτους 2007. 

Για τα επόμενα δύο έτη αυτή δεν μπορεί να υπο- 
λογισθεί επ' ακριβώς σύμφωνα με τα οριζόμενα στην 
παρ. 5 του άρθρου 8 του ν. 2307/1995 που τροποποιεί 
το άρθρο 12 του ν. 1188/1981 και αφορά τις νέες θέσεις 
του τροποποιημένου Ο.Ε.Υ. σε σχέση με τον ισχύοντα 
μέχρι σήμερα Ο.Ε.Υ.: 


ΠΡΟΣΩΠΙΚΟ 

ΝΕΕΣ ©ΕΣΕΙΣ 

ΚΑΤΑΛΗΚΤΙΚΟ Μ.Κ. 

ΕΤΗΣΙΕΣ ΑΠΟΔΟΧΕΣ 

ΣΥΝΟΛΟ ΔΑΠΑΝΗΣ X 2 

ΚΛΑΔΟΣ-ΘΕΣΗ 

ΠΕ ΟΙΚΟΝΟΜΙΚΟΥ 

1 

1.544 

21.616 

43.232 

ΠΕ ΔΥΠ 

2 

1.544 

43.232 

86.464 

ΔΕ 38 Η/Υ 

1 

1.319 

18.466 

36.932 

ΥΕ 16 ΕΡΓΑΤΩΝ 

ΓΕΝΙΚΩΝ 

ΚΑΘΗΚΟΝΤΩΝ 

1 

1.127 

15.778 

31.556 

ΥΕ 16 ΕΡΓΑΤΩΝ 
ΠΡΑΣΙΝΟΥ 

1 

1.127 

15.778 

31.556 

ΓΕΝΙΚΟ ΣΥΝΟΛΟ 

6 


114.870 

229.740 


Η οικονομική δυνατότητα της Κοινότητάς μας, επιτρέπει την σύσταση των προτεινόμενων θέσεων, αφού τα 
τακτικά έσοδα του έτους 2005 ανήλθαν σε 741.498,29 ευρώ και του έτους 2006 ανήλθαν σε 748.113,12 ευρώ. 

Το σύνολο τους είναι 1.489.611,41 € και ο μέσος όρος τους είναι 744.805,71 €, άρα είναι διπλάσιος του ποσού 
στο οποίο ανέρχεται η ετήσια δαπάνη των βασικών μισθών και των καταληκτικών μισθολογικών τους κλιμακίων, 
πολλαπλασιαζόμενο επί δύο, που είναι 229.740,00 €. 

Η ισχύς του παρόντος Οργανισμού, αρχίζει από τη δημοσίευσή του στην Εφημερίδα της Κυβέρνησης, οπότε 
παύει να ισχύει κάθε προηγούμενη απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 


Γέρακας, 10 Αυγούστου 2007 


Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 

Αριθμ. 30.753 (2) 

Έγκριση συμβάσεων μίσθωσης έργου στο Κ.Α.Π.Η. 

Δήμου Ευκαρπίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) του άρθρου 6 του ν. 2527/1997 «Τροποποίηση και 
συμπλήρωση διατάξεων του ν. 2190/1994 και άλλες δι¬ 
ατάξεις (ΦΕΚ 206/Α/1997), 

β) των άρθρων 6 παρ. 10 και 7 παρ. 1 του ν. 2503/1997 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις» (ΦΕΚ 107 /Α/1997) και 

γ) τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π. δ/τος 63/2005 
(ΦΕΚ 98 Α') αναφορικά με τον έλεγχο δαπανών που 
προκαλούν οι κανονιστικές διοικητικές πράξεις. 

2. Την υπ’ αριθμ. 33/2006 (Φ.Ε.Κ. 280/τ.Α'/28.12.2006) 
Π.Υ.Σ που αφορά την αναστολή διορισμών και προσλή¬ 
ψεων στο δημόσιο τομέα. 

3. Το υπ’ αριθμ. οικ. 49010/30.8.2007 έγγραφο του 
Υπουργείου Εσωτερικών Δημόσιας Διοίκησης και Απο¬ 
κέντρωσης με το οποίο γίνεται γνωστό ότι με την υπ’ 
αριθμ. ΔΙΠΠ/ΦΈΓΚΡ. 1/442/15409/15410/148-2007 απόφαση 
της επιτροπής του άρθρου 2 παραγρ. 1 της υπ’ αριθμ. 
33/ 27.12.2006 Π.Υ.Σ. και την υπ’ αριθμ. 46572/30.8.2007 
απόφαση κατανομής του Υφυπουργού Εσωτερικών Δημό¬ 
σιας Διοίκησης και Αποκέντρωσης, εγκρίθηκαν για τους 
πρωτοβάθμιους Ο.Τ.Α. της Περιφέρειας Κεντρικής Μακε¬ 
δονίας οι συμβάσεις μίσθωσης έργου για ένα (1) έτος και 
για τις οποίες είχαν υποβληθεί σχετικά αιτήματα. 

4. Το υπ’ αριθμ. 14871/23.5.2007 έγγραφο μας που αφορά 
την εισήγηση μας για την απασχόληση προσωπικού με 
σύμβαση μίσθωσης έργου στο Κ.Α.Π.Η. Δήμου Ευκαρπίας. 

5. Την υπ’ αριθμ. 8/2007 απόφαση του Διοικητικού Συμ¬ 
βουλίου του Κ.Α.Π.Η. Δήμου Ευκαρπίας για τη σύναψη συμ¬ 
βάσεων μίσθωσης έργου, με πρόβλεψη στους αντίστοι¬ 
χους κωδικούς του προϋπολογισμού του Κ.Α.Π.Η. Δήμου 
Ευκαρπίας έτους 2007, συνολικού ποσού 40.000,00 €, για 
την αντιμετώπιση της δαπάνης των συμβάσεων αυτών. 

6. Την από 20.4.2007 γνωμοδότηση της δικηγόρου Μα¬ 
ρίας Μ. Πασιατα, η οποία βεβαιώνει ότι οι κατωτέρω 
συμβάσεις δεν υποκρύπτουν εξαρτημένη εργασία και 
είναι γνήσιες συμβάσεις έργου, αποφασίζουμε: 

Καθορίζουμε τον αριθμό των προσώπων που είναι απα¬ 
ραίτητο να απασχοληθεί με σύμβαση μίσθωσης έργου 
στο Κ.Α.Π.Η. Δήμου Ευκαρπίας, σύμφωνα με τις διατάξεις 
του άρθρου 681 κ.ε. του Αστικού Κώδικα ως εξής: 


ΑΤΟΜΑ 

ΕΙΔΙΚΟΤΗΤΑ 

Τέσσερις (4) 

Γ ιατροί 

Ένας (1) 

Ψυχολόγος 

ΣΥΝΟΛΟ: Πέντε (5) 


Το έργο που θα εκτελεσθεί κατά ειδικότητα είναι 
αυτό που ορίζεται στην 8/2007 απόφαση του Διοικητι¬ 
κού Συμβουλίου του Κ.Α.Π.Η. Δήμου Ευκαρπίας. 

Χρονικό διάστημα εκτέλεσης του έργου ορίζεται σε 
ένα έτος για συνολική παράδοση του έργου. 

Το συνολικό ποσό αμοιβής δεν θα υπερβεί το ποσό 
των 40.000,00 €. Τόπος εκτέλεσης του έργου ορίζεται 
ο Δήμος Ευκαρπίας. 


Η εκτέλεση του έργου θα παρακολουθείται από τον 
Πρόεδρο του Διοικητικού Συμβουλίου του Κ.Α.Π.Η. Δή¬ 
μου Ευκαρπίας ή από το εξουσιοδοτημένο απ’ αυτόν 
όργανο. 

Το συγκεκριμένο έργο δεν ανάγεται στον κύκλο των 
συνήθων καθηκόντων των υπαλλήλων του Κ.Α.Π.Η. Δή¬ 
μου Ευκαρπίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 25 Σεπτεμβρίου 2007 
Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. 30751 (3) 

Έγκριση συμβάσεων μίσθωσης έργου στο Δήμο 
Ωραιοκάστρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) του άρθρου 6 του ν. 2527/1997 «Τροποποίηση και 
συμπλήρωση διατάξεων του ν. 2190/1994 και άλλες δι¬ 
ατάξεις (ΦΕΚ 206/Α/1997), 

β) των άρθρων 6 παρ. 10 και 7 παρ. 1 του ν. 2503/1997 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις» (ΦΕΚ 107/Α/1997) και 

γ) τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π. δ/τος 63/2005 
(ΦΕΚ 98 Α') αναφορικά με τον έλεγχο δαπανών που 
προκαλούν οι κανονιστικές διοικητικές πράξεις 

2. Την υπ’ αριθμ. 33/2006 (Φ.Ε.Κ. 280/τ.Α'/28.12.2006) 
Π.Υ.Σ. που αφορά την αναστολή διορισμών και προσλή¬ 
ψεων στο δημόσιο τομέα. 

3. Το υπ’ αριθμ. οικ. 49010/30.8.2007 έγγραφο του 
Υπουργείου Εσωτερικών Δημόσιας Διοίκησης και Απο¬ 
κέντρωσης με το οποίο γίνεται γνωστό ότι με την υπ’ 
αριθμ. ΔΙΠΠ/ΦΈΓΚΡ. 1/442/15409/15410/148-2007 απόφαση 
της επιτροπής του άρθρου 2 παραγρ. 1 της υπ’ αριθμ. 
33/27.12.2006 Π.Υ.Σ. και την υπ’ αριθμ. 46572/30.8.2007 από¬ 
φαση κατανομής του Υφυπουργού Εσωτερικών Δημόσιας 
Διοίκησης και Αποκέντρωσης, εγκρίθηκαν για τους πρω¬ 
τοβάθμιους Ο.Τ.Α. της Περιφέρειας Κεντρικής Μακεδονί¬ 
ας οι συμβάσεις μίσθωσης έργου για ένα (1) έτος και για 
τις οποίες είχαν υποβληθεί σχετικά αιτήματα. 

4. Τα υπ’ αριθμ. 9337-9335/23.5.2007 έγγραφα μας 
που αφορούν την εισήγηση μας για την απασχόληση 
προσωπικού με σύμβαση μίσθωσης έργου στον Δήμο 
Ωραιοκάστρου. 

5. Τις υπ’ αριθμ. 380/2007,154/2007 και 135/2007 απο¬ 
φάσεις του Δημοτικού Συμβουλίου Ωραιοκάστρου για 
τη σύναψη συμβάσεων μίσθωσης έργου, με πρόβλεψη 
στους αντίστοιχους κωδικούς του προϋπολογισμού του 
Δήμου έτους 2007, συνολικού ποσού 352.000,00 €, για την 
αντιμετώπιση της δαπάνης των συμβάσεων αυτών. 

6. Την από 6.3.2007 γνωμοδότηση της δικηγόρου Ζωής 
Μπάτου, η οποία βεβαιώνει ότι οι κατωτέρω συμβάσεις 
δεν υποκρύπτουν εξαρτημένη εργασία και είναι γνήσιες 
συμβάσεις έργου, αποφασίζουμε: 

Καθορίζουμε τον αριθμό των προσώπων που είναι 
απαραίτητο να απασχοληθεί με σύμβαση μίσθωσης έρ- 

γου στον Δήμο Ωραιοκάστρου, σύμφωνα με τις διατά¬ 
ξεις του άρθρου 681 κ.ε. του Αστικού Κώδικα ως εξής: 


ΑΤΟΜΑ 

ΕΙΔΙΚΟΤΗΤΑ 

Ένας (1) 

Αρχαιολόγος - μουσειολόγος 

Ένας (1) 

Γ ιατρός 

Ένας (1) 

ΔΕ μηχανογραφημένης λογιστικής 

Ένας (1) 

ΔΕ υπεύθυνος διαφημίσεων 

Ένας(1) 

ΔΕ χρηματοοικονομικής 

Τρεις (3) 

Δημοσιογράφοι 

Δύο (2) 

ΙΕΚ Διοικητικού - οικονομικού/αποθη- 
καριος/διοικητικό -οικονομικό στέλεχος 
επιχειρήσεων 

Ένας (1) 

ΙΕΚ μηχανικός συντήρησης αυτοκινήτων 

Δύο (2) 

Μουσικοί 

Δύο (2) 

ΠΕ αρχιτέκτονες μηχανικοί 

Δύο (2) 

ΠΕ οικονομικού 

Δύο (2) 

ΠΕ πολιτικοί μηχανικοί 

Δύο (2) 

ΠΕ τοπογράφοι μηχανικοί 

Ένας (1) 

Σκηνοθέτης 

Ένας (1) 

ΤΕ μηχανολόγος μηχανικός 

Ένας (1) 

ΤΕ τεχνολόγος μηχανικός έργων 
υποδομής 

Ένας (1) 

ΤΕ τεχνολόγος τοπογράφος μηχανι¬ 
κός 

Ένας (1) 

ΤΕΛ οικονομίας διοίκησης 

Ένας(1) 

Τεχνικός Η/Υ - μηχανογράφος 

Δύο (2) 

Υπεύθυνοι κλειστού γυμναστηρίου - 
γηπέδου - αποθήκης 

Δύο (2) 

Χοροδιδάσκαλοι 

Ένας (1) 

Ψυχίατρος ή ψυχολόγος 

ΣΥΝΟΛΟ: 

Τριάντα δύο (32) 


Το έργο που θα εκτελεσθεί κατά ειδικότητα είναι 
αυτό που ορίζεται στις υπ’ αριθμ. 380/2007, 154/2007 
και 135/2007 αποφάσεις του Δημοτικού Συμβουλίου 
Ωραιοκάστρου. 

Χρονικό διάστημα εκτέλεσης του έργου ορίζεται σε 
ένα έτος για συνολική παράδοση του έργου. 

Το συνολικό ποσό αμοιβής δεν θα υπερβεί το ποσό 
των 352.000,00 €. 

Τόπος εκτέλεσης του έργου ορίζεται ο Δήμος Ωραι¬ 
οκάστρου. 

Η εκτέλεση του έργου θα παρακολουθείται από τον 
Δήμαρχο Ωραιοκάστρου ή από το εξουσιοδοτημένο απ’ 
αυτόν όργανο. 

Το συγκεκριμένο έργο δεν ανάγεται στον κύκλο των 
συνήθων καθηκόντων των υπαλλήλων του Δήμου Ωραι¬ 
οκάστρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 25 Σεπτεμβρίου 2007 
Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 


Αριθμ. 4793 (4) 

Τροποποίηση συστατικής πράξης του Νομικού Προσώ¬ 
που με την επωνυμία: Παιδικός Σταθμός Αρναίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις των α.239 και 240 του ν. 3463/2006. 

2) Την υπ’ αριθμ. 8858/1999 απόφαση του Γενικού 
Γραμματέα Περιφέρειας Κεντρικής Μακεδονίας (ΦΕΚ 
Β 1914/1999). 

3) Την υπ’ αριθμ. 8/5236/26.1.2007 εγκύκλιο ΥΠ.ΕΣ.Δ.Δ.Α. 

4) Την υπ’ αριθμ. 84/2007 απόφαση του Δημοτικού 
Συμβουλίου Αρναίας. 

5) Την υπ’ αριθμ. 5631/2000 απόφαση του Γεν. Γραμ¬ 
ματέα Περιφέρειας Κεντρικής Μακεδονίας «Ορισμός 
εισηγητών και μεταβίβαση εξουσιοδότησης υπογραφής 
«Με εντολή Γ ενικού Γ ραμματέα» αποφάσεων, εγγράφων 
και άλλων πράξεων στο Γενικό Δ/ντη στους Προϊστ. 
Δ/νσεων, Τ μημάτων και Γ ραφείων, των υπηρεσιών της 
Περιφέρειας», αποφασίζουμε: 

Την τροποποίηση της συστατικής πράξης του Νο¬ 
μικού Προσώπου με την επωνυμία «Παιδικός Σταθμός 
Αρναίας» (υπ’ αριθμ. 8859/1999 απόφαση του Γενικού 
Γ ραμματέα Περιφέρειας Κεντρικής Μακεδονίας ΦΕΚ Β 
1914/1999), ως εξής: 

«Παρ. 3. Το νομικό πρόσωπο διοικείται από το Διοικη¬ 
τικό Συμβούλιο, που αποτελείται από πέντε (5) μέλη τα 
οποία μαζί με τους αναπληρωτές τους ορίζονται από το 
Δημοτικό Συμβούλιο. Μέλη του Διοικητικού Συμβουλίου 
είναι ο δήμαρχος, δημοτικοί σύμβουλοι και δημότες ή 
κάτοικοι που είναι χρήστες των υπηρεσιών του νομικού 
προσώπου ή που έχουν ανάλογη επαγγελματική ή κοινω¬ 
νική δράση ή ειδικές γνώσεις, με το σκοπό του νομικού 
προσώπου, καθώς και ένας εκπρόσωπος των εργαζο¬ 
μένων του νομικού προσώπου, εφόσον αυτό απασχολεί 
περισσότερους από δέκα (10) εργαζομένους. Ο ανωτέρω 
εκπρόσωπος προτείνεται από τη Γ ενική Συνέλευση των 
τακτικών υπαλλήλων εντός προθεσμίας δεκαπέντε (15) 
ημερών από τότε που θα αποσταλεί η σχετική πρό¬ 
σκληση.Ένα τουλάχιστον εκ των μελών του Διοικητικού 
Συμβουλίου ορίζεται από τη μειοψηφία του δημοτικού 
συμβουλίου. Σε περίπτωση που η μειοψηφία δεν ορίσει 
σύμβουλο ή εκείνος που έχει οριστεί παραιτηθεί, χωρίς 
να αντικατασταθεί, μετέχει σύμβουλος της πλειοψηφί- 
ας. Μετά τον ορισμό των μελών το δημοτικό συμβούλιο 
εκλέγει από τα μέλη αυτά τον Πρόεδρο και τον Αντιπρό¬ 
εδρο του του Διοικητικού Συμβουλίου. Στην περίπτωση 
που μέλος έχει ορισθεί, από το δημοτικό συμβούλιο, ο 
Δήμαρχος, αυτός αυτοδικαίως καθίσταται και Πρόεδρος 
αντιστοίχως, του Διοικητικού Συμβουλίου. 

Η θητεία των μελών του Διοικητικού Συμβουλίου του 
νομικού προσώπου ορίζεται με την απόφαση του δημο¬ 
τικού συμβουλίου. Λήγει πάντοτε με την εγκατάσταση 
του νέου Διοικητικού Συμβουλίου. Τα μέλη του Διοικη¬ 
τικού Συμβουλίου μπορούν να αντικατασταθούν κατά 
τη διάρκεια της θητείας τους, με απόφαση δημοτικού 
συμβουλίου για σοβαρό λόγο που ανάγεται στην άσκη¬ 
ση των καθηκόντων τους. 

Τον Πρόεδρο του Διοικητικού Συμβουλίου σε περί¬ 
πτωση απουσίας ή κωλύματος αναπληρώνει ο Αντι¬ 
πρόεδρος. Το νομικό πρόσωπο εκπροσωπείται στα δι¬ 
καστήρια και σε κάθε δημόσια αρχή από τον Πρόεδρο 

του Διοικητικού Συμβουλίου και όταν αυτός κωλύεται 
ή απουσιάζει από τον Αντιπρόεδρο». 

Κατά τα λοιπά ισχύει η υπ’ αρ. 8858/1999 (ΦΕΚ Β 
1914/1999) απόφαση του Γενικού Γραμματέα Περιφέρειας 
Κεντρικής Μακεδονίας. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Δήμου 
Αρναίας. 

Η απόφαση αυτή έλαβε υπ’ αριθμ. 4793/7.8.2007. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Πολύγυρος, 7 Αυγούστου 2007 
Με εντολή Γ ενικού Γ ραμματέα Περιφέρειας 
Η Διευθύντρια 
ΣΤΑΜΑΤΙΑ ΚΛΑΜΟΥΡΗ 

-♦- 

Αριθμ. 9623 (5) 

Σύσταση Νομικού Προσώπου Δημοσίου Δικαίου με την 
επωνυμία: «Σχολική Επιτροπή Γ ενικού Λυκείου Νεμέ¬ 
ας» του Δήμου Νεμέας». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 240 και 243 του 
ν. 3463/2006 (Δ.Κ.Κ.) καθώς και του 7 του ν. 2503/1997. 

2. Τις διατάξεις του ν. 1894/1990 για Ακαδημία Αθηνών 
και άλλες εκπαιδευτικές διατάξεις καθώς και εκείνες 
του άρθρου 27 του ν. 2081/1992 όπως αντικαταστάθηκαν 
από τις όμοιες του άρθρου 1 παρ. 2α του ν. 2469/1997. 

3. Την υπ’ αριθμ. 47/2007 νόμιμα ληφθείσα απόφαση 
του Δημοτικού Συμβουλίου Νεμέας περί κατάργησης 
Νομικού Προσώπου Δημοσίου Δικαίου με την επωνυμία 
«Σχολική Επιτροπή Γυμνασίου και Λυκείου Νεμέας» και 
σύστασης ιδίου Νομικού προσώπου Δημοσίου Δικαίου 
με την επωνυμία «Σχολική Επιτροπή Γενικού Λυκείου 
Νεμέας» του Δήμου Νεμέας. 

4. Την υπ’ αριθμ. 194/2007 νόμιμα ληφθείσα απόφαση 
του Δημοτικού Συμβουλίου Νεμέας περί συμπλήρωσης 
της υπ’ αριθμ. 47/2007 ομοίας, αποφασίζουμε: 

Α. Συνιστάται στο Δήμο Νεμέας του Ν. Κορινθίας, Νομι¬ 
κό Πρόσωπο Δημοσίου Δικαίου με την επωνυμία: «Σχολική 
Επιτροπή Γ ενικού Λυκείου Νεμέας» του Δήμου Νεμέας. 
Β. Σκοπός του Νομικού Προσώπου είναι: 
α) Η διαχείριση των πιστώσεων που τους διατίθενται 
για την κάλυψη των δαπανών λειτουργίας του σχολείου 
(θέρμανσης, φωτισμού, ύδρευσης, τηλεφώνου, αποχέ¬ 
τευσης, αγοράς αναλώσιμων υλικών κ.λ.π.). 
β) Η καταβολή αμοιβών καθαριστριών του σχολείου 
γ) Η εκτέλεση έργων για την επισκευή και συντήρηση 
του σχολείου και του κάθε είδους εξοπλισμού του. 

δ) Η ανάθεση λειτουργίας του σχολικού κυλικείου και 
η διαχείριση των εσόδων που προέρχονται απ’ αυτό. 

ε) Η εισήγηση προς τις αντίστοιχες διευθύνσεις Πρω¬ 
τοβάθμιας και Δευτεροβάθμιας Εκπαίδευσης για τον 
εφοδιασμό από τον Οργανισμό Σχολικών κτιρίων του 
σχολείου με έπιπλα και εξοπλιστικά είδη και από το 
Υπουργείο Εθνικής Παιδείας και Θρησκευμάτων με βι¬ 
βλία για τη σχολική βιβλιοθήκη. 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας της σχολικής 
μονάδας. 


Γ. Πόροι του Νομικού Προσώπου είναι: 
α) Η ετήσια επιχορήγηση του Κράτους 
β) Η ετήσια επιχορήγηση του Δήμου ύψους 300,00 ευρώ, 
η οποία θα βαρύνει τον Κ.Α. 00.6711.003, θα προβλέπεται 
για χρονικό διάστημα τουλάχιστον πέντε (5) ετών και θα 
αντιμετωπίζεται από ίδια έσοδα του Δήμου. 

γ) Οι κάθε είδους εισφορές, δωρεές, κληρονομιές, 
κληροδοσίες. 

δ) Οι πρόσοδοι της Σχολικής περιουσίας και το προϊόν 
εκποίησης περιουσιακών στοιχείων. 

ε) Τα έσοδα από την εκμετάλλευση του σχολικού 
κυλικείου. 

στ) Τα έσοδα από κάθε άλλη νόμιμη πηγή. 

Δ. Το Νομικό Πρόσωπο θα διοικείται από επταμελές 
Διοικητικό Συμβούλιο το οποίο θα αποτελείται από: 

1) Τον Δήμαρχο ως Πρόεδρο ή ένα Δημοτικό Σύμβουλο. 

2) Τρεις (3) Δημοτικούς Συμβούλους εκ των οποίων οι 
δύο (2) από τη μειοψηφία. 

3) Το/τη Δ/ντή/ντρια του Γενικού Λυκείου. 

4) Έναν (1) εκπρόσωπο του Συλλόγου Γονέων και Κη¬ 
δεμόνων. 

5) Έναν (1) εκπρόσωπο της μαθητικής κοινότητας του 
Γ ενικού Λυκείου. 

Η θητεία των μελών του Διοικητικού Συμβουλίου του 
παραπάνω Νομικού Προσώπου λήγει πάντοτε με την 
εγκατάσταση του νέου Διοικητικού Συμβουλίου. 

Το Νομικό Πρόσωπο εκπροσωπείται Ενώπιον Δικα¬ 
στηρίου και πάσης άλλης Δημόσιας Αρχής από τον 
Πρόεδρο και όταν αυτός απουσιάζει ή κωλύεται από 
τον Αντιπρόεδρο. 

Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Νεμέας, 
το ύψος της οποίας ανέρχεται σε 300,00 ευρώ ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 24 Αυγούστου 2007 
Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

Αριθμ. οικ. 16491/6341 (6) 

Συμπλήρωση της υπ’ αριθμ. 3841/31.5.2007 απόφασης 
(ΦΕΚ 956/Β/14.6.2007), σχετικά με παροχή εξουσιο¬ 
δότησης του δικαιώματος υπογραφής «Με εντολή 
Γ ενικού Γ ραμματέα Περιφέρειας Στερεός Ελλάδας» 
στον Προϊστάμενο της Δ/νσης Διοίκησης της Περι¬ 
φέρειας Στερεός Ελλάδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 
Έχοντας υπόψη: 

1. Τις διατάξεις: 

α) Του άρθρου 1 παρ. 2 εδαφ. στ' του ν. 2503/1997 «Διοίκη¬ 
ση, Οργάνωση, Στελέχωση της Περιφέρειας - Ρύθμιση θε¬ 
μάτων για την Τοπική Αυτοδιοίκηση και άλλες διατάξεις». 

β) Του ν. 2647/1998 (ΦΕΚ 237/Α7 1998) «Μεταβίβαση 
αρμοδιοτήτων στις Περιφέρειες και την Αυτοδιοίκηση 
και άλλες διατάξεις» 

γ) Του ν. 2880/2001 (ΦΕΚ 9/Α/30.1.2001) «Πρόγραμμα 
ΠΟΛΙΤΕΙΑ για τη μεταρρύθμιση και τον εκσυγχρονισμό 
της Δημόσιας Διοίκησης και άλλες διατάξεις 
δ) Του ν. 3528/2007 (ΦΕΚ 26/Α72007) «Κύρωση του 
Κώδικα Κατάστασης Δημοσίων Πολιτικών Υπαλλήλων 
και Υπαλλήλων Ν.Π.Δ.Δ.» 

ε) Του ν. 2362/1995 (ΦΕΚ 247/Α71995) «Περί Δημοσίου 
Λογιστικού, ελέγχου δαπανών του Κράτους και άλλες 
διατάξεις». 

2. Την υπ’ αριθμ. 3841/31.5.2007 απόφασή μας (ΦΕΚ 
956/Β/14.6.2007), σχετικά με παροχή εξουσιοδότησης του 
δικαιώματος υπογραφής «Με εντολή Γενικού Γραμματέα 
Περιφέρειας Στερεός Ελλάδας» στον Γ ενικό Διευθυντή 
της Περιφέρειας, στον Προϊστάμενο της Δ/νσης Διοίκη¬ 
σης και τους Προϊσταμένους των Τμημάτων αυτής. 

3. Την ανάγκη εύρρυθμης και αποδοτικής λειτουργίας 
της Δ/νσης Διοίκησης της Περιφέρειας Στερεός Ελλά¬ 
δας, με σκοπό την ταχύτερη διεκπεραίωση των υποθέ¬ 
σεων και την αμεσότερη εξυπηρέτηση των πολιτών. 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Συμπληρώνουμε την υπ’ αριθμ. 3841/31.5.2007 ΦΕΚ Β-956 
απόφαση μας και μεταβιβάζουμε στον Προϊστάμενο της 
Δ/νσης Διοίκησης το δικαίωμα να υπογράφει «Μ.Ε.Γ.Γ.» 
για τα παρακάτω θέματα: 

Τις αποφάσεις Επιχορήγησης της Νομαρχιακής Αυτο¬ 
διοίκησης Φθιώτιδας από τον Κρατικό Προϋπολογισμό, 
καθώς και τις αποφάσεις ανάληψης της σχετικής δαπά¬ 
νης στις ανωτέρω περιπτώσεις, ανεξαρτήτως ποσού. 

Τις αποφάσεις έγκρισης κίνησης εκτός των ορίων του 
Νομού, για τις μη εργάσιμες ημέρες και ώρες, των αυτο¬ 
κινήτων των υπηρεσιών των φορέων (πλην ΟΤΑ α' και 
β' βαθμού και Ν.Π.Δ.Δ.) που εδρεύουν εντός των ορίων 
της Περιφέρειας (άρθρο 10 παρ. 2 του ν. 2880/2001 και 
άρθρο 1 παρ. ΙΑ περιπτ. 18 του ν. 2647/1998). 

Τις αποφάσεις έγκρισης για κατ’ εξαίρεση οδήγηση 
των αυτοκινήτων των φορέων που εδρεύουν εντός των 
ορίων της Περιφέρειας (πλην ΟΤΑ α' και β' βαθμού και 
Ν.Π.Δ.Δ.), από υπαλλήλους που έχουν την απαιτούμενη 
κατά περίπτωση άδεια οδήγησης, ανεξάρτητα από την 
κατηγορία, κλάδο ή ειδικότητα στην οποία ανήκουν, 
(άρθρο 1 παρ. ΙΑ περιπτ. 15 του ν. 2647/1998 και άρθρο 
10 παρ. 2 του ν. 2880/2001). 

Κατά τα λοιπά, εξακολουθεί να ισχύει η υπ’ αριθμ. 
3841/31.5.2007 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 20 Σεπτεμβρίου 2007 
Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΣΚΟΡΔΑΣ 

-♦- 

Αριθμ. 667 (7) 

Καθιέρωση υπερωριακής εργασίας, εργασίας κατά τις 
Κυριακές και εξαιρέσιμες ημέρες, εργασίας κατά τις 
νυχτερινές ώρες των εργασίμων ημερών, Κυριακών 
και εξαιρέσιμων, κατά το έτος 2007, για υπαλλήλους 
του Γ ραφείου Πολιτικής Προστασίας της Νομαρχια¬ 
κής Αυτοδιοίκησης Ανατολικής Αττικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις του π.δ. 30/1996 «Κώδικας Νομαρχιακής 
Αυτοδιοίκησης». 


2. Τον Εσωτερικό Οργανισμό Οργάνωσης και Λει¬ 
τουργίας της Νομαρχιακής Αυτοδιοίκησης Ανατολικής 
Αττικής (ΦΕΚ 1068/τ.Β'/28.7.2005). 

3. Τις διατάξεις του άρθρου 7 παρ. 2 του ν. 2344/1995 
«Οργάνωση πολιτικής προστασίας και άλλες διατά- 
ξεις». 

4. Τις διατάξεις του ν. 3013/2002 «Αναβάθμιση της 
πολιτικής προστασίας και λοιπές διατάξεις». 

5. Τ ις διατάξεις του άρθρου 16 του ν. 3205/2003, όπως 
αυτές τροποποιήθηκαν με τις όμοιες της παρ. 2 του 
άρθρου 18 του ν. 3254/2004. 

6. Τις διατάξεις του άρθρου 25 παρ. 7 του ν. 2738/1999. 

7. Την ανάγκη αντιμετώπισης φυσικών, τεχνολογικών ή 
άλλων καταστροφών (σεισμοί, πυρκαγιές, πλημμύρες, χι¬ 
ονοπτώσεις, διαφυγή τοξικών αερίων κλπ), προκειμένου 
με βάση τον υφιστάμενο σχεδίασμά να αντιμετωπιστούν 
οι τυχόν οποιοσδήποτε βλαπτικές για τον πληθυσμό 
επιπτώσεις αυτών, αποφασίζουμε: 

Καθιερώνουμε για το έτος 2007, υπερωριακή απο¬ 
γευματινή απασχόληση με αμοιβή κατά τις εργάσιμες 
ημέρες και του Σαββάτου, απασχόληση με αμοιβή κατά 
τις νυχτερινές ώρες των εργασίμων ημερών και των 
Κυριακών και εξαιρέσιμων, καθώς και απασχόληση κατά 
τις Κυριακές και εξαιρέσιμες ημέρες, στο Γ ραφείο Πο¬ 
λιτικής Προστασίας και κατανέμουμε τις ώρες αυτές 
ως εξής: 

1100 ώρες απογευματινής εργασίας και εργασίας για 
την ημέρα του Σαββάτου, 400 ώρες νυχτερινής εργα¬ 
σίας κατά τις εργάσιμες ημέρες, 400 ώρες νυχτερινής 
εργασίας κατά τις Κυριακές και εξαιρέσιμες ημέρες, και 
750 ώρες κατά τις Κυριακές και εξαιρέσιμες ημέρες, για 
18 υπαλλήλους του Γ ραφείου Πολιτικής Προστασίας. Η 
παροχή της ανωτέρω υπερωριακής εργασίας, θα γίνει 
μέχρι 31.12.2007 και σε καμία περίπτωση δεν θα υπερβεί 
τον αριθμό των 60 ωρών μηνιαίως για κάθε υπάλληλο 
για απογευματινή εργασία και εργασίας της ημέρας 
του Σαββάτου, 16 ώρες για τις Κυριακές και εξαιρέσιμες 
ημέρες, και 16 ώρες νυχτερινής εργασίας καθημερινών, 
Κυριακών και εξαιρέσιμων ημερών. Κάλυψη δαπάνης 

Το ύψος της ανωτέρω δαπάνης, που ανέρχεται στο 
ποσό των 5.400,00 € για υπερωριακή απογευματινή ερ¬ 
γασία και εργασία για την ημέρα του Σαββάτου και των 
10.100,00 € για εργασία κατά τις Κυριακές και εξαιρέσιμες 
ημέρες και νυχτερινές ώρες, θα καλυφθεί από πιστώσεις 
που έχουν προβλεφθεί στον οικονομικό προϋπολογισμό 
έτους 2007 της Νομαρχιακής Αυτοδιοίκησης Ανατολικής 
Αττικής (Ειδικός Φορέας 073 «Υπηρεσίες Οικονομικών»), 
σύμφωνα με το υπ’ αριθμ. 11.298/10.9.2007 έγγραφο της 
Δ/νσης Οικονομικού της Νομ/κής μας Αυτ/σης. 

Η παρούσα απόφαση η οποία θα δημοσιευθεί στην 
Εφημερίδα της Κυβερνήσεως, έχει αναδρομική ισχύ ενός 
μηνάς από την ημερομηνία δημοσίευσης της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 25 Σεπτεμβρίου 2007 
Ο Νομάρχης 
ΛΕΩΝΙΔΑΣ ΚΟΥΡΗΣ 

